Document ID: 31994R2484

ΚΑΝΟΝΙΣΜΟΣ (ΕΚ) αριθ. 2484/94 ΤΟΥ ΣΥΜΒΟΥΛΙΟΥ της 10ης Οκτωβρίου 1994 για τροποποίηση του κανονισμού (ΕΟΚ) αριθ. 715/90 όσον αφορά την ένταξη σ' αυτόν των επιτραπέζιων σταφυλιών χωρίς πυρήνα που υπάγονται στον κωδικό της ΣΟ ex 0806 10 15
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προκύπτουν από τη μεταποίηση των γεωργικών προϊόντων καταγωγής των χωρών Αφρικής, Καραϊβικής και Ειρηνικού (ΑΚΕ) ή των υπερπόντιων χωρών και εδαφών (1), προβλέπει τη συνολική ή μερική απαλλαγή από τους δασμούς στην εισαγωγή για τα εν λόγω προϊόντα-
ότι τα κράτη ΑΚΕ ζήτησαν, βάσει του άρθρου 168 παράγραφος 2 στοιχείο β) της τέταρτης σύμβασης ΑΚΕ-ΕΟΚ, να υπαχθούν σε ιδιαίτερο καθεστώς τα επιτραπέζια σταφύλια χωρίς πυρήνα που κατά την έναρξη ισχύος της Σύμβασης δεν είχαν υπαχθεί σ' αυτό-
ότι λόγω του ενδιαφέροντος που παρουσιάζουν τα επιτραπέζια σταφύλια χωρίς πυρήνα για την οικονομία των χωρών ΑΚΕ, πρέπει αυτό το προϊόν να τύχει συνολικής μείωσης δασμών, που θα συνοδεύεται από ποσοτικούς περιορισμούς κατά τη διάρκεια της περιόδου από 1 Δεκεμβρίου έως το τέλος Μαρτίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 16 του κανονισμού (ΕΟΚ) αριθ. 715/90 παρεμβάλλεται το προϊόν που αναφέρεται παρακάτω:
"0806 Σταφύλια, νωπά ή αποξηραμένα 0806 10 Νωπά: Επιτραπέζια σταφύλια Από 1 Νοεμβρίου έως 14 Ιουλίου ex 0806 10 15 Λοιπά Επιτραπέζια σταφύλια χωρίς πυρήνα Από 1 Δεκεμβρίου έως 31 Ιανουαρίου 100 Ct Από 1 Φεβρουαρίου έως 31 Μαρτίου 100 QR 100
Άρθρο 2
Ο παρών κανονισμός αρχίζει να ισχύει την πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 10 Οκτωβρίου 1994.

Labels: 10
3
17
18